CELEX: 62014FN0090
Language: hu
Date: 2014-09-04 00:00:00
Title: F-90/14. sz. ügy: 2014. szeptember 4-én benyújtott kereset – ZZ kontra Európai Bizottság

15.12.2014   
            
            
               HU
            
            
               Az Európai Unió Hivatalos Lapja
            
            
               C 448/39
            
         2014. szeptember 4-én benyújtott kereset – ZZ kontra Európai Bizottság
   (F-90/14. sz. ügy)
   (2014/C 448/49)
   Az eljárás nyelve: német
   
      Felek
   
   
      Felperes: ZZ (képviselő: Hans-Robert Ilting Rechtsanwalt)
   
      Alperes: Európai Bizottság
   
      A jogvita tárgya és leírása
   
   Egyrészt azon határozat megsemmisítése iránti kérelem, amelyben 2013. szeptember 1-jétől nem biztosították a felperesnek az eltartott gyermek után járó támogatást azon az alapon, hogy gyermeke nem vesz részt a személyzeti szabályzat VII. mellékletének 2. cikke értelmében vett „oktatásban vagy szakképzésben”, másrészt a felperes munkáltatójának arra való kötelezése iránti kérelem, hogy továbbra is biztosítsa számára e támogatást és 2013. szeptember 1-jére visszamenőleg vállalja át a lánya összes orvosi költségét.
   
      Kereseti kérelmek
   
   A felperes azt kéri, hogy a Közszolgálati Törvényszék:
   
               —
            
            
               semmisítse meg az alperes 2014. június 5-i, HR.D.2/AS/ac/Ares(2014) iratszámú, a 2014. február 12-én a HR.D.2 „Keresetek és ügyek követése” egységnél R/227/14 ügyszám alatt nyilvántartásba vett határozatát;
            
         
               —
            
            
               kötelezze a kinevezésre jogosult hatóságot annak visszamenőleges elismerésére, hogy a lánya 2013. szeptember 1-je óta megszakítás nélkül oktatásban részt vevő, eltartott gyermeknek minősül, és ennek alapján a lánya számára 2013. szeptember 1-jére visszamenőlegesen és megszakítás nélkül az eltartott gyermek után járó támogatás folyósítására és az orvosi költségek átvállalására.